लंबी छुट्टी से अस्पताल में नहीं हो पा रहा इलाज
सरकारी छुट्टी पर ओपीडी बंद, सिर्फ इमरजेंसी केस में भर्ती किया जा रहा।
भास्कर न्यूज | जांजगीर-चांपा
जिला अस्पताल में लंबी सरकारी छुट्टी के कारण मरीजों का उपचार नहीं हो पा रहा। ओपीडी बंद है और गांव- गांव से पहुंचे मरीज हताश होकर लौट रहे हैं। मौसम में उतार- चढ़ाव के कारण इन दिनों सर्दी, बुखार के मरीजों की संख्या भी बढ़ती जा रही है। ऐसे में लोग जिला अस्पताल में बेहतर और मुफ्त इलाज की उम्मीद लिए पहुंच रहे हैं, लेकिन यहां आकर उनकी परेशानी और बढ़ रही है।
ओपीडी बंद है, जिसके कारण लोगों को मजबूरी में प्राइवेट क्लीनिक में महंगा इलाज कराना पड़ रहा है। अस्पताल में चार दिन की छुट्टी है। ईद मिलादुन्नबी और क्रिसमस के चलते दो दिन गुरुवार और शुक्रवार को सरकारी छुट्टी के बाद शनिवार को भी अस्पताल में अघोषित अवकाश रहेगा। इसके बाद रविवार है। ऐसे में अब सोमवार को ही ओपीडी खुलेगा। सर्दी - खांसी जैसे मामूली बीमारी के इलाज के लिए लोगों को निजी अस्पताल की सेवाएं लेनी होंगी। गुरुवार से रविवार तक अन्य सरकारी विभागों की तरह जिला अस्पताल में भी अवकाश है। 24 घंटे की अनिवार्य सेवा है, पर छुट्टी के दिनों में केवल इमरजेंसी केस देखे जाते हैं। सामान्य बीमारी का इलाज नहीं हो पाता। शुक्रवार सुबह करीब साढ़े 11.30 बजे अस्पताल में 10 साल के बच्चे का इलाज कराने के लिए ग्राम मुनुंद से- शेष पेज 14 पर
लोग पहुंचे थे। बच्चे को लेकर वे ओपीडी की तरफ बढ़े। वहां पर एक वार्डब्वाय मिला, जिसने छुट्टी होने का हवाला देकर कहा कि ओपीडी बंद है। गंभीर मरीज को भर्ती किया जा सकता है, लेकिन सर्दी और बुखार जैसी सामान्य बीमारी का इलाज नहीं होगा। डॉक्टरों ने इसके लिए मना किया है।- शेष् पेज 14 पर
इस पर वे हताश होकर बच्चे को लेकर अस्पताल से बाहर चले गए।
गरीब मरीजों की बढ़ी परेशानी
जिला अस्पताल में इलाज के लिए पहुंचने वालों में अधिकांश गरीब वर्ग से होते हैं। निजी अस्पताल का खर्च नहीं उठा पाने के कारण वे सरकारी अस्पताल पहुंचते हैं। यहां सरकारी छुट्टी के दिनों में इलाज नहीं होनेे से ऐसे लोगों को परेशानी का सामना करना पड़ रहा है। गांव से लोग किसी तरह साधन कर जिला अस्पताल पहुंच रहे हैं लेकिन यहां ओपीडी में इलाज नहीं होने से मजबूरी में प्राइवेट क्लीनिक का सहारा लेना पड़ रहा है। डाक्टर की फीस और दवा के लिए ऐसे कई लोगों को शहर के अपने परिचितों से उधार में पैसा लेना पड़ रहा है।
ओपीडी का नहीं खुला शटर
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva